અજય અમી અને ધીરેન ખૂબ સારા મિત્રો બની ગયેલા જ્યાં જાય ત્યાં અજય અમી અને ધીરેન સાથે જ હોય આમ તો ત્રણેય મેડિકલના વિદ્યાર્થીઓ હતા તેથી તેમની જ્ઞાન ગોષ્ઠિ ચાલુ જ હોય અને હવે અજયને ખૂબ જ સરસ ફાવી ગયેલું નીતાબેનના ઘરે અજયને કોઈ જ વાતનું દુઃખ નહોતું તેને એક દીકરાની જેમ રાખવામાં આવતો હતો અજયને પહેલા તો મધુબેનની ખૂબ યાદ આવતી એ એકલો એકલો રડતો પણ પેલી કહેવત છે ને સમય એ બધા જ રોગ ની દવા છે એમ નીતાબેનના સ્નેહે અજયને સાચવી લીધો હતો હવે અમી ધીરેન અને અજય બધા ભેગા થઇને એક બિઝનેસ કરવાનું વિચારી રહ્યા હતા અને રોજ કંઈકને કંઈક માહિતી ભેગી કરવા લાગ્યા અજય એની બુદ્ધિ પ્રમાણે કંઈક અલગ શોધી લાવતો તો ધીરેન એના ગ્રુપમાંથી માહિતી મેળવી લાવતો.